«Մշակութային կանգառ». «Հովեր» պետական կամերային երգչախումբը և Վահագն Հայրապետյան տրիոն ելույթ կունենան Վանաձորի Է. Կզարթմյանի անվան երաժշտական դպրոցում
ՀՀ մշակույթի նախարարության «Մշակութային կանգառ» ծրագրի շրջանակում` ս. թ. փետրվարի 18-ին, ժամը 15:00-ին, «Հովեր» պետական կամերային երգչախումբը և Վահագն Հայրապետյան տրիոն ելույթ կունենան Վանաձորի Է. Կզարթմյանի անվան երաժշտական դպրոցում:
Ծրագրում կհնչեն Ապարանի ազգագրական երգերը /մշակումը` Վահագն Հայրապետյանի/:
Ապարանյան երգերի մշակումներով այս գեղեցիկ համերգը կնախորդի երևանյան համերգին, որը կկայանա ս. թ. փետրվարի 22-ին, ժամը 19:00-ին, Ա. Խաչատրյան համերգասրահում:
Հիշեցնենք, որ ՀՀ մշակույթի նախարարության «Մշակութային կանգառ» ծրագիրը մեկնարկել է ս. թ. հունվարի 26-ին: Ընդհանուր առմամբ, ծրագրի շրջանակում ՀՀ և ԼՂՀ 130 համայնքներում կիրականացվի 426 միջոցառում` թատերահամերգային ծրագրեր, ցուցահանդեսներ, կինոցուցադրություններ: